Title: b

Άδεια χρήσης λογισμικού

Λογισμικό στα προϊόντα Linksys:
Το παρόν προϊόν από τη Cisco-Linksys LLC ή από μία εκ των θυγατρικών της, Cisco Systems-Linksys (Asia) Pte Ltd. ή Cisco-Linksys K.K. (“Linksys”) περιέχει λογισμικό (συμπεριλαμβανομένου υλικολογισμικού) που προέρχεται από την Linksys και τους προμηθευτές της, ενώ ενδέχεται να περιέχει επίσης λογισμικό από την κοινότητα ανοιχτού κώδικα.   Οποιοδήποτε λογισμικό προέρχεται από την Linksys και τους προμηθευτές της, παραχωρείται με βάση την άδεια χρήσης λογισμικού της Linksys που περιέχεται στο Σχέδιο 1 παρακάτω.  Ενδέχεται επίσης να σας ζητηθεί να διαβάσετε και να αποδεχτείτε την άδεια χρήσης λογισμικού της Linksys κατά την εγκατάσταση του λογισμικού.  
Οποιοδήποτε λογισμικό από την κοινότητα ανοιχτού κώδικα παραχωρείται με βάση τους συγκεκριμένους όρους άδειας χρήσης που ισχύουν για το παρεχόμενο από τη Linksys λογισμικό στη διεύθυνση www.linksys.com/gpl ή όπως ορίζεται στο Σχέδιο 2 παρακάτω. 
Σε περίπτωση όπου οι όροι της συγκεκριμένης άδειας χρήσης σάς παρέχουν δικαιώματα ως προς τον πηγαίο κώδικα του λογισμικού, ο πηγαίος αυτός κώδικας διατίθεται με χρέωση από τη Linksys, εφόσον το ζητήσετε, για τουλάχιστον τρία έτη από την ημερομηνία αγοράς του συγκεκριμένου προϊόντος και είναι επίσης διαθέσιμος για λήψη από τη διεύθυνση www.linksys.com/gpl.  Για αναλυτικούς όρους της άδειας χρήσης και περισσότερες πληροφορίες σχετικά με το λογισμικό ανοιχτού κώδικα σε προϊόντα Linksys, ανατρέξτε στη δημόσια τοποθεσία web της Linksys στη διεύθυνση:  www.linksys.com/gpl/ ή στο Σχέδιο 2 παρακάτω εφόσον ισχύει.
ΠΡΑΓΜΑΤΟΠΟΙΩΝΤΑΣ ΛΗΨΗ Ή ΕΓΚΑΤΑΣΤΑΣΗ ΤΟΥ ΛΟΓΙΣΜΙΚΟΥ, Ή ΚΑΝΟΝΤΑΣ ΧΡΗΣΗ ΤΟΥ ΠΡΟΪΟΝΤΟΣ ΠΟΥ ΠΕΡΙΛΑΜΒΑΝΕΙ ΤΟ ΛΟΓΙΣΜΙΚΟ, ΔΗΛΩΝΕΤΕ ΟΤΙ ΣΥΜΦΩΝΕΙΤΕ ΜΕ ΤΙΣ ΠΑΡΑΚΑΤΩ ΑΔΕΙΕΣ ΧΡΗΣΗΣ ΛΟΓΙΣΜΙΚΟΥ ΚΑΙ ΔΕΣΜΕΥΕΣΤΕ ΑΠΟ ΑΥΤΕΣ.   ΕΑΝ ΔΕΝ ΣΥΜΦΩΝΕΙΤΕ ΜΕ ΚΑΠΟΙΟΝ ΑΠΟ ΤΟΥΣ ΟΡΟΥΣ, ΜΗΝ ΠΡΑΓΜΑΤΟΠΟΙΗΣΕΤΕ ΛΗΨΗ, ΕΓΚΑΤΑΣΤΑΣΗ Ή ΧΡΗΣΗ ΤΟΥ ΛΟΓΙΣΜΙΚΟΥ.  ΜΠΟΡΕΙΤΕ ΝΑ ΕΠΙΣΤΡΕΨΕΤΕ ΤΟ ΑΧΡΗΣΙΜΟΠΟΙΗΤΟ ΛΟΓΙΣΜΙΚΟ (Ή, ΕΑΝ ΤΟ ΛΟΓΙΣΜΙΚΟ ΠΑΡΕΧΕΤΑΙ ΜΑΖΙ ΜΕ ΚΑΠΟΙΟ ΑΛΛΟ ΠΡΟΪΟΝ, ΤΟ ΑΧΡΗΣΙΜΟΠΟΙΗΤΟ ΠΡΟΪΟΝ) ΜΕΣΑ ΣΕ ΔΙΑΣΤΗΜΑ 30 ΗΜΕΡΩΝ ΑΠΟ ΤΗΝ ΑΡΧΙΚΗ ΑΓΟΡΑ ΓΙΑ ΠΛΗΡΗ ΕΠΙΣΤΡΟΦΗ ΤΟΥ ΤΙΜΗΜΑΤΟΣ, ΣΥΜΦΩΝΑ ΜΕ ΤΗ ΔΙΑΔΙΚΑΣΙΑ ΚΑΙ ΤΙΣ ΤΑΚΤΙΚΕΣ ΕΠΙΣΤΡΟΦΗΣ ΤΟΥ ΠΡΟΜΗΘΕΥΤΗ ΑΠΟ ΟΠΟΥ ΠΡΟΜΗΘΕΥΤΗΚΑΤΕ ΤΟ ΕΝ ΛΟΓΩ ΠΡΟΪΟΝ Ή ΛΟΓΙΣΜΙΚΟ.
Άδειες χρήσης λογισμικού:

Οι Άδειες χρήσης λογισμικού που ισχύουν για το λογισμικό της Linksys διατίθενται στη δημόσια τοποθεσία web της Linksys στις διευθύνσεις: www.linksys.com και www.linksys.com/gpl/ αντίστοιχα.  Για τη δική σας ευκολία αναφοράς, ένα αντίγραφο της άδειας χρήσης λογισμικού Linksys και η βασική άδεια χρήσης του ανοιχτού πηγαίου κώδικα, που χρησιμοποιείται από τη Linksys για τα προϊόντα της, συμπεριλαμβάνονται στα Σχέδια παρακάτω.

Σχέδιο 1
Άδεια χρήσης λογισμικού Linksys

Η ΠΑΡΟΥΣΑ ΑΔΕΙΑ ΧΡΗΣΗΣ ΙΣΧΥΕΙ ΓΙΑ ΕΣΑΣ ΚΑΙ ΤΗ CISCO-LINKSYS LLC Ή ΕΝΑΝ ΕΚ ΤΩΝ ΘΥΓΑΤΡΙΚΩΝ ΤΗΣ CISCO SYSTEMS-LINKSYS (ASIA) PTE LTD. Ή CISCO-LINKSYS K.K. (“LINKSYS”) ΠΟΥ ΠΑΡΑΧΩΡΟΥΝ ΤΗΝ ΑΔΕΙΑ ΤΟΥ ΠΡΟΪΟΝΤΟΣ ΑΝΤΙ ΤΗΣ CISCO-LINKSYS LLC.  ΠΡΑΓΜΑΤΟΠΟΙΩΝΤΑΣ ΛΗΨΗ Ή ΕΓΚΑΤΑΣΤΑΣΗ ΤΟΥ ΛΟΓΙΣΜΙΚΟΥ, Ή ΚΑΝΟΝΤΑΣ ΧΡΗΣΗ ΤΟΥ ΠΡΟΪΟΝΤΟΣ ΠΟΥ ΠΕΡΙΛΑΜΒΑΝΕΙ ΤΟ ΛΟΓΙΣΜΙΚΟ, ΔΗΛΩΝΕΤΕ ΟΤΙ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΑΥΤΗΣ ΤΗΣ ΑΔΕΙΑΣ ΚΑΙ ΔΕΣΜΕΥΕΣΤΕ ΑΠΟ ΑΥΤΟΥΣ.   ΕΑΝ ΔΕΝ ΣΥΜΦΩΝΕΙΤΕ ΜΕ ΚΑΠΟΙΟΝ ΑΠΟ ΤΟΥΣ ΟΡΟΥΣ, ΜΗΝ ΠΡΑΓΜΑΤΟΠΟΙΗΣΕΤΕ ΛΗΨΗ, ΕΓΚΑΤΑΣΤΑΣΗ Ή ΧΡΗΣΗ ΤΟΥ ΛΟΓΙΣΜΙΚΟΥ.  ΜΠΟΡΕΙΤΕ ΝΑ ΕΠΙΣΤΡΕΨΕΤΕ ΤΟ ΑΧΡΗΣΙΜΟΠΟΙΗΤΟ ΛΟΓΙΣΜΙΚΟ (Ή, ΕΑΝ ΤΟ ΛΟΓΙΣΜΙΚΟ ΠΑΡΕΧΕΤΑΙ ΜΑΖΙ ΜΕ ΚΑΠΟΙΟ ΑΛΛΟ ΠΡΟΪΟΝ, ΤΟ ΑΧΡΗΣΙΜΟΠΟΙΗΤΟ ΠΡΟΪΟΝ) ΜΕΣΑ ΣΕ ΔΙΑΣΤΗΜΑ 30 ΗΜΕΡΩΝ ΑΠΟ ΤΗΝ ΑΡΧΙΚΗ ΑΓΟΡΑ ΓΙΑ ΠΛΗΡΗ ΕΠΙΣΤΡΟΦΗ ΤΟΥ ΤΙΜΗΜΑΤΟΣ, ΣΥΜΦΩΝΑ ΜΕ ΤΗ ΔΙΑΔΙΚΑΣΙΑ ΚΑΙ ΤΙΣ ΤΑΚΤΙΚΕΣ ΕΠΙΣΤΡΟΦΗΣ ΤΟΥ ΠΡΟΜΗΘΕΥΤΗ ΑΠΟ ΟΠΟΥ ΠΡΟΜΗΘΕΥΤΗΚΑΤΕ ΤΟ ΕΝ ΛΟΓΩ ΠΡΟΪΟΝ Ή ΛΟΓΙΣΜΙΚΟ.

Άδεια χρήσης.  Η Linksys, υποκείμενη στους όρους και τις προϋποθέσεις της παρούσας Άδειας, παρέχει στο νέο αγοραστή και τελικό χρήστη του προϊόντος Linksys που περιέχει το Λογισμικό ("Εσείς") μη αποκλειστική άδεια χρήσης του Λογισμικού μόνο ως ενσωματωμένου τμήματος σε ή (όπου υπάρχει σχετική άδεια στην ισχύουσα τεκμηρίωση) για επικοινωνία με προϊόν τέτοιου είδους.  Η παρούσα άδεια χρήσης δεν είναι δυνατό να εκχωρηθεί με δευτερεύουσα άδεια και δεν είναι δυνατή η μεταβίβασή της, παρά μόνον σε φυσικό ή νομικό πρόσωπο, στο οποίο μεταβιβάζετε την ιδιοκτησία ολόκληρου του προϊόντος Linksys που περιέχει το Λογισμικό, υπό τον όρο ότι μεταβιβάζετε όλα τα δικαιώματα τα οποία ορίζονται στην παρούσα Άδεια, δεν κρατάτε ολικά ή μερικά αντίγραφα του Λογισμικού και ότι ο αποδέκτης συμφωνεί με τους όρους της παρούσας Άδειας.  

 Ο όρος “Λογισμικό” περιλαμβάνει και η παρούσα Άδεια θα ισχύει για (α) το λογισμικό της Linksys ή των προμηθευτών της που παρέχεται ενσωματωμένο σε ή μαζί με το σχετικό προϊόν Linksys και (β) οποιεσδήποτε αναβαθμίσεις, ενημερώσεις, διορθωτικά προγράμματα σφαλμάτων λογισμικού ή τροποποιημένες εκδόσεις ("Αναβαθμίσεις") ή αντίγραφα ασφαλείας του Λογισμικού, τα οποία παρέχει η Linksys ή εξουσιοδοτημένος μεταπωλητής σε Εσάς, υπό τον όρο ότι διαθέτετε ήδη έγκυρη άδεια χρήσης για το αρχικό λογισμικό και έχετε καταβάλλει το ποσό το οποίο ισχύει για την Αναβάθμιση. 

Προστασία πληροφοριών.  Το Λογισμικό και η τεκμηρίωση περιλαμβάνουν εμπορικά μυστικά και/ή κατοχυρωμένο υλικό πνευματικής ιδιοκτησίας της Linksys ή των προμηθευτών της.  Δεν επιτρέπεται η αντιγραφή ή τροποποίηση του Λογισμικού ή η αποσυμπίληση, αποκρυπτογράφηση ή ανακατασκευή του πηγαίου ή του αντικειμενικού κώδικα του Λογισμικού (με εξαίρεση την περίπτωση και μόνο στο βαθμό που επιτρέπεται ρητά από το νόμο παρά την παρούσα διάταξη), καθώς και η κοινοποίηση ή διάθεση τέτοιων εμπορικών μυστικών ή κατοχυρωμένου πνευματικού υλικού οποιασδήποτε μορφής σε τρίτο.  Η Linksys ή οι προμηθευτές της διατηρούν αποκλειστικά την κυριότητα και ιδιοκτησία του Λογισμικού και της τεκμηρίωσης, καθώς και οποιουδήποτε μέρους αυτών.

Συλλογή και επεξεργασία πληροφοριών. Δηλώνετε ότι συμφωνείτε ότι η Linksys ή/και οι θυγατρικές της μπορούν κατά διαστήματα να συλλέγουν και να επεξεργάζονται πληροφορίες σχετικά με το προϊόν ή/και το Λογισμικό Linksys ή/και την εκ μέρους σας χρήση τους, προκειμένου να (i) επιτρέπετε στη Linksys να σας προσφέρει Αναβαθμίσεις, (ii) να διασφαλίζετε ότι το προϊόν ή/και το Λογισμικό Linksys  χρησιμοποιούνται σύμφωνα με τους όρους της παρούσας Άδειας, (iii) να συστήνετε βελτιώσεις για τον τρόπο με τον οποίο η Linksys παρέχει τεχνολογία σε εσάς και σε άλλους πελάτες της, (iv) να επιτρέπετε τη συμμόρφωση της Linksys με τους όρους οποιωνδήποτε αδειών έχει συνάψει με οποιουσδήποτε τρίτους αναφορικά με το προϊόν ή/και το Λογισμικό Linksys σας ή/και (v) να επιτρέπετε τη συμμόρφωση της Linksys με όλους τους ισχύοντες νόμους ή/και κανονισμούς ή τις απαιτήσεις οποιασδήποτε ρυθμιστικής αρχής ή κυβερνητικού φορέα.  Η Linksys ή/και οι θυγατρικές της μπορούν να συλλέγουν και να επεξεργάζονται αυτές τις πληροφορίες, υπό τον όρο ότι δεν προσδιορίζουν την προσωπική σας ταυτότητα. Η εκ μέρους σας χρήση του προϊόντος ή/και του Λογισμικού Linksys συνιστά τη συγκατάθεσή σας για τη συλλογή και χρήση τέτοιων πληροφοριών από τη Linksys ή/και τις θυγατρικές της, καθώς και για τη μεταφορά τέτοιων πληροφοριών σε τοποθεσία εκτός του ΕΟΧ για πελάτες του ΕΟΧ. 

Αναβαθμίσεις λογισμικού κ.λπ. Σε περίπτωση όπου το Λογισμικό σάς επιτρέπει να λαμβάνετε Αναβαθμίσεις, μπορείτε ανά πάσα στιγμή να επιλέξετε τη λήψη των Αναβαθμίσεων αυτών είτε αυτόματα είτε μη αυτόματα. Εάν επιλέξετε να λαμβάνετε Αναβαθμίσεις μη αυτόματα ή διαφορετικά επιλέξετε να μην λαμβάνετε ή να μην ειδοποιείστε για, οποιεσδήποτε Αναβαθμίσεις, ενδέχεται να εκθέσετε το προϊόν ή/και το Λογισμικό Linksys σας σε σοβαρές απειλές ασφαλείας ή/και ορισμένες λειτουργίες του προϊόντος ή/και του Λογισμικού Linksys ενδέχεται να καταστούν απροσπέλαστες. Ενδέχεται να υπάρξουν περιπτώσεις κατά τις οποίες μια Αναβάθμιση εφαρμόζεται αυτόματα προκειμένου να διασφαλιστεί η συμμόρφωση με αλλαγές στη νομοθεσία, νομικές ή νομοθετικές απαιτήσεις ή ως αποτέλεσμα απαιτήσεων για τη συμμόρφωση με τους όρους οποιωνδήποτε αδειών έχει συνάψει η Linksys με οποιουσδήποτε τρίτους αναφορικά με το προϊόν ή/και το Λογισμικό Linksys. Θα ειδοποιήστε πάντα για οποιεσδήποτε Αναβαθμίσεις σάς παρέχονται.  Οι όροι της παρούσας άδειας χρήσης θα ισχύουν για οποιαδήποτε τέτοια Αναβάθμιση, εκτός εάν η εν λόγω Αναβάθμιση συνοδεύεται από ξεχωριστή άδεια χρήσης. Σε αυτή την περίπτωση, θα ισχύουν οι όροι της τελευταίας. 

Λογισμικό ανοιχτού κώδικα.  Ο πηγαίος κώδικας της GPL ή άλλος πηγαίος κώδικας που είναι ενσωματωμένος στο Λογισμικό και η άδεια χρήσης ανοιχτού κώδικα για τον πηγαίο αυτόν κώδικα διατίθενται δωρεάν για λήψη στη διεύθυνση http://www.linksys.com/gpl.  Εάν θέλετε ένα αντίγραφο του πηγαίου κώδικα της GPL ή άλλου πηγαίου κώδικα αυτού του Λογισμικού σε CD, η Linksys, εφόσον το ζητήσετε, θα αποστείλει ταχυδρομικά σε Εσάς ένα CD με τον κώδικα στην τιμή των $9,99 συν τα έξοδα αποστολής.

Διάρκεια ισχύος και καταγγελία.  Μπορείτε να καταγγείλετε την παρούσα Άδεια χρήσης οποιαδήποτε στιγμή καταστρέφοντας όλα τα αντίγραφα του Λογισμικού και της τεκμηρίωσης.  Τα δικαιώματά σας, όπως ορίζονται στην παρούσα Άδεια χρήσης, θα καταγγελθούν απευθείας χωρίς περαιτέρω ενημέρωση από την Linksys σε περίπτωση όπου δεν συμμορφωθείτε με τις προβλέψεις της παρούσας Άδειας.  

Περιορισμένη εγγύηση.  Οι όροι της εγγύησης και η χρονική περίοδος που ορίζονται από το σχετικό Οδηγό χρήσης του προϊόντος Linksys ισχύουν και για το Λογισμικό. 
 
Αποποίηση ευθυνών.  ΣΕ ΚΑΜΙΑ ΠΕΡΙΠΤΩΣΗ Η LINKSYS Ή ΟΙ ΠΡΟΜΗΘΕΥΤΕΣ ΤΗΣ ΔΕΝ ΦΕΡΟΥΝ ΕΥΘΥΝΗ ΓΙΑ ΑΠΩΛΕΙΑ ΔΕΔΟΜΕΝΩΝ, ΔΙΑΦΥΓΟΝ ΚΕΡΔΟΣ, Ή ΓΙΑ ΕΙΔΙΚΕΣ, ΕΜΜΕΣΕΣ, ΘΕΤΙΚΕΣ Ή ΑΠΟΘΕΤΙΚΕΣ ΖΗΜΙΕΣ Ή ΖΗΜΙΕΣ ΑΠΟ ΠΟΙΝΙΚΗ ΔΙΩΞΗ, ΑΝΕΞΑΡΤΗΤΩΣ ΑΙΤΙΑΣ (ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΑΜΕΛΕΙΑΣ), ΠΟΥ ΘΑ ΠΡΟΚΥΨΟΥΝ ΑΠΟ Ή ΣΧΕΤΙΖΟΝΤΑΙ ΜΕ ΤΗ ΧΡΗΣΗ Ή ΤΗΝ ΑΔΥΝΑΜΙΑ ΧΡΗΣΗΣ ΤΟΥ ΛΟΓΙΣΜΙΚΟΥ, ΑΚΟΜΑ ΚΑΙ ΑΝ Η LINKSYS ΕΧΕΙ ΕΝΗΜΕΡΩΘΕΙ ΓΙΑ ΤΟ ΕΝΔΕΧΟΜΕΝΟ ΑΥΤΩΝ ΤΩΝ ΖΗΜΙΩΝ.   ΣΕ ΚΑΜΙΑ ΠΕΡΙΠΤΩΣΗ Η ΕΥΘΥΝΗ ΤΗΣ LINKSYS ΔΕΝ ΥΠΕΡΒΑΙΝΕΙ ΤΟ ΠΟΣΟ ΠΟΥ ΚΑΤΑΒΑΛΑΤΕ ΕΣΕΙΣ ΓΙΑ ΤΟ ΠΡΟΪΟΝ.  Οι προηγούμενοι περιορισμοί ισχύουν ακόμα και εάν οποιαδήποτε εγγύηση ή αποζημίωση με βάση την παρούσα Άδεια χρήσης δεν ανταποκρίνεται στον ουσιαστικό σκοπό της.  Ορισμένες δικαιοδοσίες δεν επιτρέπουν την εξαίρεση ή τον περιορισμό θετικών ή αποθετικών ζημιών, επομένως ο παραπάνω περιορισμός ή εξαίρεση ενδέχεται να μην ισχύει για Εσάς.
Εξαγωγή.  Το λογισμικό, συμπεριλαμβανομένων των τεχνικών δεδομένων, ενδέχεται να μην υπόκειται σε νόμους και κανονισμούς ελέγχου εξαγωγών των ΗΠΑ και/ή κανονισμούς εξαγωγών ή εισαγωγών άλλων χωρών.  Συμφωνείτε να συμμορφώνεστε πλήρως με όλους τους σχετικούς νόμους και κανονισμούς.

ΗΠΑ Κρατικοί χρήστες.  Το Λογισμικό και η τεκμηρίωση χαρακτηρίζονται ως "εμπορικά στοιχεία" όπως ορίζεται στα 48 C.F.R. 2.101 και 48 C.F.R. 12.212.  Όλοι οι κρατικοί χρήστες αποκτούν το Λογισμικό και την τεκμηρίωση μόνο με τα δικαιώματα της παρούσας Άδειας που ισχύουν για μη κρατικούς πελάτες.
 
Γενικοί όροι.  Η παρούσα Άδεια διέπεται από και έχει συνταχθεί σύμφωνα με τους νόμους της Πολιτείας της Καλιφόρνια, χωρίς αναφορά σε ασυμφωνίες αρχών νόμων.  Η Σύμβαση ΟΗΕ περί Συμβάσεων για τη Διεθνή Πώληση Αγαθών δεν ισχύει. Εάν κάποιο τμήμα της παρούσας Άδειας είναι άκυρο ή μη εφαρμόσιμο, οι υπόλοιπες διατάξεις παραμένουν σε πλήρη ισχύ. Οι όροι της παρούσας Άδειας αποτελούν την πλήρη σύμβαση μεταξύ των μερών σε ότι αφορά το Λογισμικό και υπερισχύουν των διαφορετικών ή επιπρόσθετων όρων που τυχόν περιλαμβάνονται σε οποιαδήποτε άλλη παραγγελία αγοράς ή αλλού. 

ΤΕΛΟΣ ΣΧΕΔΙΟΥ 1

Σχέδιο 2

Εάν το προϊόν Linksys περιέχει λογισμικό ανοιχτού κώδικα που παραχωρείται με βάση το πλαίσιο της Έκδοσης 2 της “GNU General Public License” (Γενική άδεια δημόσιας χρήσης GNU), τότε η οι όροι της άδειας χρήσης που παρατίθενται παρακάτω στο Σχέδιο 2 θα ισχύουν για αυτό το λογισμικό ανοιχτού κώδικα.  Οι όροι της άδειας χρήσης που παρατίθενται παρακάτω στο Σχέδιο 2 προέρχονται από τη δημόσια τοποθεσία web στη διεύθυνση http://www.gnu.org/copyleft/gpl.html

ΓΕΝΙΚΗ ΑΔΕΙΑ ΔΗΜΟΣΙΑΣ ΧΡΗΣΗΣ GNU
Έκδοση 2, Ιούνιος 1991 
Copyright (C) 1989, 1991 Free Software Foundation, Inc.  
51 Franklin Street, Fifth Floor, Boston, MA  02110-1301, USA

Επιτρέπεται σε όλους η αντιγραφή και διανομή πιστών αντιγράφων
του παρόντος εγγράφου άδειας χρήσης, αλλά απαγορεύεται η τροποποίηση.

Προοίμιο
Οι άδειες χρήσης για τα περισσότερα στοιχεία λογισμικού είναι με τέτοιο τρόπο σχεδιασμένες ώστε να σας στερούν την ελευθερία διαμοιρασμού και τροποποίησης. Αντιθέτως, η γενική άδεια δημόσιας χρήσης GNU προορίζεται για την εξασφάλιση της ελευθερίας διαμοιρασμού και τροποποίησης του ελεύθερου λογισμικού--προκειμένου να διαφυλάσσεται η ελεύθερη διάθεσή του για όλους τους χρήστες του. Η παρούσα γενική άδεια δημόσιας χρήσης ισχύει για τα περισσότερα στοιχεία λογισμικού του Free Software Foundation (Ίδρυμα Ελεύθερου Λογισμικού) και για οποιοδήποτε άλλο πρόγραμμα, του οποίου οι δημιουργοί επιτρέπουν τη χρήση του. (Ορισμένα άλλα στοιχεία λογισμικού του Ιδρύματος ελεύθερου λογισμικού καλύπτονται αντ' αυτού από την ελάσσονα γενική άδεια δημόσιας χρήσης GNU.) Μπορείτε να την εφαρμόσετε και στα δικά σας προγράμματα. 
Όταν γίνεται λόγος για ελεύθερο λογισμικό, αναφερόμαστε στην ελεύθερη και όχι στη δωρεάν διάθεση. Οι γενικές άδειες δημόσιας χρήσης είναι με τέτοιο τρόπο σχεδιασμένες ώστε να σας εξασφαλίζουν ελευθερία διανομής αντιγράφων ελεύθερου λογισμικού (και την εφαρμογή χρεώσεων για την υπηρεσία αυτή, εφόσον το θέλετε), τη λήψη πηγαίου κώδικα ή τη δυνατότητα λήψης εφόσον το θέλετε, τη δυνατότητα τροποποίησης του λογισμικού ή τη χρήση τμημάτων του σε νέα ελεύθερα προϊόντα και τη γνώση ότι υφίσταται τέτοια δυνατότητα.  
Για την προστασία των δικαιωμάτων σας, είναι απαραίτητο να τεθούν περιορισμοί που απαγορεύουν σε οποιονδήποτε να σας στερήσει αυτά τα δικαιώματα ή να σας ζητήσει να παραιτηθείτε από αυτά. Οι περιορισμοί αυτοί σημαίνουν ορισμένες ευθύνες για εσάς, εάν διανέμετε αντίγραφα του λογισμικού ή προβαίνετε σε τροποποίησή του. 
Για παράδειγμα, εάν διανέμετε αντίγραφα ενός τέτοιου προγράμματος, είτε δωρεάν είτε με χρέωση, πρέπει να παραχωρείτε στους αποδέκτες όλα τα δικαιώματα που διαθέτετε. Πρέπει να εξασφαλίσετε ότι κι εκείνοι θα λάβουν ή μπορούν να λάβουν τον πηγαίο κώδικα. Επίσης, πρέπει να τους επιδείξετε τους παρόντες όρους προκειμένου να γνωρίζουν τα δικαιώματά τους. 
Προστατεύουμε τα δικαιώματά σας σε δύο στάδια: (1) προστατεύουμε το λογισμικό με πνευματικά δικαιώματα και (2) σας προσφέρουμε την παρούσα άδεια χρήσης, η οποία σας παρέχει νόμιμη άδεια αντιγραφής, διανομής ή/και τροποποίησης του λογισμικού. 
Επίσης, για τη προστασία κάθε δημιουργού αλλά και τη δική μας, θέλουμε να εξασφαλίσουμε ότι όλοι κατανοούν πως δεν υφίσταται εγγύηση για το ελεύθερο αυτό λογισμικό. Εάν το λογισμικό τροποποιηθεί από κάποιον άλλο και μεταβιβαστεί, θέλουμε να γνωρίζουν οι αποδέκτες του ότι δεν λαμβάνουν το πρωτότυπο και ότι οποιαδήποτε προβλήματα προκληθούν εξαιτίας τρίτων δεν θα επιβαρύνουν τη φήμη του αρχικού δημιουργού. 
Τέλος, κάθε ελεύθερο πρόγραμμα απειλείται διαρκώς από ευρεσιτεχνίες λογισμικού. Επιθυμούμε να αποφύγουμε τον κίνδυνο απόκτησης μεμονωμένων αδειών εκμετάλλευσης ευρεσιτεχνιών από αναδιονομείς ενός ελεύθερου προϊόντος, αλλά στην πράξη αυτό θα καθιστούσε το πρόγραμμα ιδιόκτητο. Για να αποφευχθεί αυτό, έχουμε καταστήσει σαφές ότι στο πλαίσιο οποιασδήποτε ευρεσιτεχνίας, θα πρέπει να παραχωρείται σε όλους η άδεια ελεύθερης χρήσης ή να μην παραχωρείται καμία απολύτως άδεια. 
Οι ακριβείς όροι και προϋποθέσεις για την αντιγραφή, διανομή και τροποποίηση παρατίθενται παρακάτω. 
ΟΡΟΙ ΚΑΙ ΠΡΟΫΠΟΘΕΣΕΙΣ ΓΙΑ ΤΗΝ ΑΝΤΙΓΡΑΦΗ, ΔΙΑΝΟΜΗ ΚΑΙ ΤΡΟΠΟΠΟΙΗΣΗ
0. Η παρούσα Άδεια χρήσης ισχύει για οποιοδήποτε πρόγραμμα ή άλλο έργο περιέχει προειδοποίηση από τον κάτοχο των πνευματικών δικαιωμάτων σχετικά με τη δυνατότητα διανομής του μόνο υπό το πλαίσιο των όρων της παρούσας γενικής άδειας δημόσιας χρήσης. Το "Πρόγραμμα", παρακάτω, αναφέρεται σε οποιοδήποτε τέτοιο πρόγραμμα ή έργο και το "έργο βασισμένο στο Πρόγραμμα" σημαίνει είτε το ίδιο το Πρόγραμμα είτε οποιοδήποτε παράγωγο έργο που προστατεύεται από νομοθεσία περί πνευματικής ιδιοκτησίας: Δηλαδή, ένα έργο που περιέχει το Πρόγραμμα ή τμήματα αυτού, είτε αυτούσιο είτε τροποποιημένο ή/και μεταφρασμένο σε άλλη γλώσσα. (Εφεξής, η μετάφραση συμπεριλαμβάνεται χωρίς περιορισμούς στον όρο "τροποποίηση".) Κάθε κάτοχος της άδειας αναφέρεται ως "εσείς/εσάς". 
Δραστηριότητες εκτός της αντιγραφής, διανομής και τροποποίησης δεν καλύπτονται από την παρούσα Άδεια χρήσης. Βρίσκονται εκτός του πεδίου εφαρμογής της. Η ενέργεια εκτέλεσης του Προγράμματος δεν υφίσταται περιορισμούς και το αποτέλεσμα που προκύπτει από το Πρόγραμμα καλύπτεται μόνο εάν τα περιεχόμενά του συνιστούν ένα έργο βασισμένο στο Πρόγραμμα (ανεξάρτητα από τη δημιουργία του κατά την εκτέλεση του Προγράμματος.) Η ισχύς αυτού εξαρτάται από τη λειτουργία που έχει το Πρόγραμμα. 
1. Επιτρέπεται η αντιγραφή και διανομή πιστών αντιγράφων του πηγαίου κώδικα του Προγράμματος στη μορφή που τον λαμβάνετε, σε οποιοδήποτε μέσο, υπό τον όρο ότι δημοσιεύετε σε κάθε αντίγραφο με σαφή και κατάλληλο τρόπο μια κατάλληλη προειδοποίηση πνευματικής ιδιοκτησίας και αποποίησης της εγγύησης, ότι διατηρείτε ακέραιες όλες τις προειδοποιήσεις που αναφέρονται στην παρούσα Άδεια χρήσης και την απουσία εγγύησης και ότι παραχωρείτε σε άλλους αποδέκτες του Προγράμματος ένα αντίγραφο της παρούσας Άδειας χρήσης μαζί με το Πρόγραμμα. 
Επιτρέπεται η εφαρμογή χρέωσης για την υλική μεταφορά ενός αντιγράφου και για την προσφορά εγγύησης κατά τη δική σας κρίση.  
2. Επιτρέπεται η τροποποίηση του αντιγράφου ή αντιγράφων σας από το Πρόγραμμα, ή οποιουδήποτε τμήματος αυτών, δημιουργώντας κατ' αυτό τον τρόπο ένα έργο βασισμένο στο Πρόγραμμα, καθώς και η αντιγραφή και διανομή τέτοιων τροποποιήσεων ή έργων υπό το πλαίσιο των όρων της Ενότητας 1 παραπάνω, εφόσον πληροίτε επίσης όλες αυτές τις προϋποθέσεις: 
α) Πρέπει να εξασφαλίσετε ότι τα τροποποιημένα αρχεία φέρουν εμφανείς προειδοποιήσεις σχετικά με την τροποποίηση των αρχείων και την ημερομηνία της. 
β) Πρέπει να εξασφαλίσετε ότι οποιοδήποτε έργο που διανέμετε ή δημοσιεύετε, είτε στο σύνολό του είτε εν μέρει, και περιέχει το Πρόγραμμα ή προέρχεται από αυτό ή από οποιοδήποτε τμήμα του, παραχωρείται στο σύνολό του χωρίς χρέωση σε όλα τα τρίτα μέρη, υπό το πλαίσιο των όρων της παρούσας Άδειας χρήσης. 
γ) Σε περίπτωση που το τροποποιημένο πρόγραμμα έχει δυνατότητα ανάγνωσης εντολών με διαδραστικό τρόπο κατά την εκτέλεσή του, πρέπει να εξασφαλίσετε ότι κατά την έναρξη της εκτέλεσης για τέτοια διαδραστική χρήση με τον συνηθέστερο τρόπο, θα εκτυπώνεται ή θα προβάλλεται μια ανακοίνωση που θα συμπεριλαμβάνει κατάλληλη προειδοποίηση πνευματικής ιδιοκτησίας και προειδοποίηση ότι δεν υφίσταται εγγύηση (ή διαφορετικά ότι η εγγύηση παρέχεται από εσάς) και ότι οι χρήστες δικαιούνται να αναδιανέμουν το πρόγραμμα υπό αυτούς τους όρους, μαζί με οδηγίες προς τους χρήστες για την προβολή ενός αντιγράφου της παρούσας Άδειας χρήσης. (Εξαίρεση: Σε περίπτωση που το ίδιο το Πρόγραμμα είναι διαδραστικό, αλλά δεν είναι κανονικά δυνατή η εκτύπωση τέτοιας ανακοίνωσης, δεν είναι απαραίτητη η εκτύπωση ανακοίνωσης από το βασισμένο στο Πρόγραμμα έργο.) 
Αυτές οι απαιτήσεις ισχύουν για το τροποποιημένο έργο στο σύνολό του. Σε περίπτωση που αναγνωρίσιμα τμήματα του έργου δεν προέρχονται από το Πρόγραμμα και μπορούν εύλογα να θεωρηθούν ανεξάρτητα και ξεχωριστά έργα από μόνα τους, τότε η παρούσα Άδεια χρήσης, καθώς και οι όροι της, δεν ισχύουν για τα τμήματα αυτά όταν τα διανέμετε ως μεμονωμένα έργα. Ωστόσο, όταν διανέμετε τα ίδια τμήματα ως μέρη ενός συνόλου που αποτελεί έργο βασισμένο στο Πρόγραμμα, η διανομή του συνόλου πρέπει να βασίζεται στους όρους της παρούσας Άδειας χρήσης, της οποίας οι περιορισμοί για άλλους κατόχους άδειας επεκτείνονται σε όλο το σύνολο και, επομένως, σε κάθε μέρος ξεχωριστά, ανεξαρτήτως δημιουργού. 
Συνεπώς, πρόθεση της παρούσας ενότητας δεν είναι η απαίτηση δικαιωμάτων ή η αμφισβήτηση των δικαιωμάτων σας σχετικά με έργο που έχει δημιουργηθεί εξ ολοκλήρου από εσάς. Πρόθεση είναι να ασκηθεί το δικαίωμα στον έλεγχο της διανομής παραγώγων ή συλλογικών έργων, τα οποία είναι βασισμένα στο Πρόγραμμα.  
Επιπροσθέτως, η απλή συνάθροιση ενός άλλου έργου, που δεν είναι βασισμένο στο Πρόγραμμα, και του Προγράμματος (ή έργου που είναι βασισμένο στο πρόγραμμα) σε μια μονάδα αποθήκευσης ή σε μέσο διανομής, δεν υπάγει το άλλο έργο στο πεδίο εφαρμογής της παρούσας Άδειας χρήσης.  
3. Επιτρέπεται η αντιγραφή και διανομή του Προγράμματος (ή έργου που είναι βασισμένο σε αυτό, σύμφωνα με την Ενότητα 2) σε μορφή αντικειμενικού κώδικα ή σε εκτελέσιμη μορφή, υπό το πλαίσιο των όρων των Ενοτήτων 1 και 2 παραπάνω, με την προϋπόθεση ότι θα πραγματοποιηθεί επίσης ένα εκ των ακολούθων: 
α) Το Πρόγραμμα θα συνοδεύεται από τον πλήρη αντίστοιχο πηγαίο κώδικα σε αναγνώσιμη από υπολογιστή μορφή, ο οποίος κώδικας θα πρέπει να διανέμεται υπό το πλαίσιο των όρων των Ενοτήτων 1 και 2 παραπάνω, σε μέσο που χρησιμοποιείται συνήθως για την ανταλλαγή λογισμικού ή 
β) Το Πρόγραμμα θα συνοδεύεται από έγγραφη προσφορά, με ισχύ τριών ετών τουλάχιστον, προκειμένου να διατεθεί σε οποιονδήποτε τρίτο, με χρέωση που δεν θα υπερβαίνει το κόστος της υλικής διανομής του κώδικα, ένα πλήρες αντίγραφο του αντίστοιχου πηγαίου κώδικα σε αναγνώσιμη από υπολογιστή μορφή, για να διανεμηθεί υπό το πλαίσιο των όρων των Ενοτήτων 1 και 2 παραπάνω σε μέσο που χρησιμοποιείται συνήθως για την ανταλλαγή λογισμικού ή  
γ) Το Πρόγραμμα θα συνοδεύεται από τις πληροφορίες που λάβατε σχετικά με την προσφορά για διανομή του αντίστοιχου πηγαίου κώδικα. (Η εναλλακτική αυτή επιλογή επιτρέπεται μόνο για τη μη εμπορική διανομή και μόνο σε περίπτωση που λάβατε το πρόγραμμα σε μορφή αντικειμενικού κώδικα ή σε εκτελέσιμη μορφή με μια τέτοια προσφορά, σύμφωνα με την Υποενότητα β παραπάνω.) 
Ο πηγαίος κώδικας για ένα έργο σημαίνει την προτιμώμενη μορφή του έργου για τη δημιουργία τροποποιήσεων. Για ένα εκτελέσιμο έργο, πλήρης πηγαίος κώδικας σημαίνει το σύνολο του πηγαίου κώδικα για όλες τις ενότητες που το απαρτίζουν, συμπεριλαμβάνοντας τα όποια συσχετιζόμενα αρχεία ορισμού διασύνδεσης, καθώς και τα αρχεία εντολών που χρησιμοποιούνται για τον έλεγχο της συμπίλησης και της εγκατάστασης του εκτελέσιμου αρχείου. Ωστόσο, ως ειδική εξαίρεση, ο πηγαίος κώδικας που διανέμεται δεν χρειάζεται να περιλαμβάνει οτιδήποτε διανέμεται κανονικά (σε μορφή πηγαίου κώδικα ή δυαδικού αρχείου) μαζί με τα βασικά στοιχεία (μεταγγλωτιστή, πυρήνα κ.ο.κ.) του λειτουργικού συστήματος, στο οποίο εκτελείται το εκτελέσιμο αρχείο, εκτός αν το ίδιο το στοιχείο συνοδεύει το εκτελέσιμο αρχείο. 
Σε περίπτωση που η διανομή του εκτελέσιμου ή αντικειμενικού κώδικα πραγματοποιείται με την παροχή πρόσβασης για την αντιγραφή του από καθορισμένη τοποθεσία, τότε η παροχή αντίστοιχης πρόσβασης για την αντιγραφή του πηγαίου κώδικα από την ίδια τοποθεσία θεωρείται ως διανομή του πηγαίου κώδικα, παρόλο που τα τρίτα μέρη δεν υποχρεούνται να αντιγράψουν τον πηγαίο μαζί με τον αντικειμενικό κώδικα. 
4. Απαγορεύεται η αντιγραφή, τροποποίηση, παραχώρηση δευτερεύουσας άδειας ή διανομή του Προγράμματος, παρά μόνο στο πλαίσιο των όσων ορίζονται ρητά από την παρούσα Άδεια χρήσης. Οποιαδήποτε άλλη απόπειρα αντιγραφής, τροποποίησης, παραχώρησης δευτερεύουσας άδειας ή διανομής του Προγράμματος είναι άκυρη και καταγγέλλει αυτομάτως τα δικαιώματά σας υπό στο πλαίσιο της παρούσας Άδειας χρήσης. Ωστόσο, τα μέρη που έχουν λάβει αντίγραφα ή δικαιώματα από εσάς υπό το πλαίσιο της παρούσας Άδειας χρήσης, δεν θα υποστούν καταγγελία των αδειών χρήσης τους, εφόσον τα μέρη αυτά παραμένουν σε πλήρη συμμόρφωση. 
5. Δεν υποχρεούστε να αποδεχτείτε την παρούσα Άδεια χρήσης εφόσον δεν την έχετε υπογράψει. Ωστόσο, τίποτε άλλο δεν σας παραχωρεί άδεια τροποποίησης ή διανομής του Προγράμματος ή των παραγώγων έργων του. Οι ενέργειες αυτές απαγορεύονται δια νόμου εάν δεν δηλώσετε αποδοχή της παρούσας Άδειας χρήσης. Επομένως, με την τροποποίηση ή διανομή του Προγράμματος (ή οποιουδήποτε έργου βασισμένου στο Πρόγραμμα), δηλώνετε ότι αποδέχεστε την παρούσα Άδεια πραγματοποίησης αυτών των ενεργειών, καθώς και όλους τους όρους και προϋποθέσεις για την αντιγραφή, διανομή ή τροποποίηση του Προγράμματος ή έργου που βασίζεται σε αυτό.  
6. Κάθε φορά που αναδιανέμετε το Πρόγραμμα (ή οποιοδήποτε έργο βασίζεται στο Πρόγραμμα), ο αποδέκτης λαμβάνει αυτομάτως μια άδεια χρήσης από τον αρχικό δικαιούχο για την αντιγραφή, διανομή και τροποποίηση του Προγράμματος βάσει αυτών των όρων και προϋποθέσεων. Δεν επιτρέπεται η επιβολή περαιτέρω περιορισμών στους αποδέκτες για την άσκηση των δικαιωμάτων που τους παραχωρούνται στο παρόν. Δεν φέρετε καμία ευθύνη για την επιβολή συμμόρφωσης σε τρίτα μέρη ως προς την παρούσα Άδεια χρήσης. 
7. Σε περίπτωση που κατόπιν δικαστικής απόφασης ή ισχυρισμού για παραβίαση δικαιωμάτων ευρεσιτεχνίας ή για οποιονδήποτε άλλο λόγο (που δεν περιορίζεται σε ζητήματα δικαιωμάτων ευρεσιτεχνίας), σας επιβληθούν όροι (είτε με δικαστική εντολή είτε με σύμβαση είτε με διαφορετικό τρόπο) που αντιβαίνουν τους όρους της παρούσας Άδειας χρήσης, οι όροι αυτοί δεν σας απαλλάσσουν από τις προϋποθέσεις της παρούσας Άδειας χρήσης. Σε περίπτωση που δεν είναι δυνατή η διανομή με τέτοιο τρόπο ώστε να ικανοποιεί ταυτόχρονα τις υποχρεώσεις σας υπό το πλαίσιο της παρούσας Άδειας χρήσης και οποιεσδήποτε άλλες συναφείς υποχρεώσεις, τότε δεν σας επιτρέπεται καθόλου η διανομή του Προγράμματος.  Για παράδειγμα, εάν μια άδεια εκμετάλλευσης δικαιώματος ευρεσιτεχνίας δεν επιτρέπει την αναδιανομή του Προγράμματος χωρίς υποχρέωση καταβολής δικαιωμάτων εκμετάλλευσης για όλους όσους λάβουν αντίγραφα με άμεσο ή έμμεσο τρόπο από εσάς, τότε ο μόνος τρόπος ικανοποίησης τόσο της άδειας εκμετάλλευσης ευρεσιτεχνίας όσο και της παρούσας Άδειας χρήσης είναι να αποφευχθεί εντελώς η διανομή του Προγράμματος από μέρους σας. 
Εάν κάποιο τμήμα της παρούσας ενότητας καταστεί άκυρο ή μη εφαρμόσιμο υπό οποιαδήποτε συνθήκη, το υπόλοιπο της ενότητας εξακολουθεί να ισχύει και η ενότητα στο σύνολό της εξακολουθεί να ισχύει υπό άλλες συνθήκες.  
Σκοπός της παρούσας ενότητας δεν είναι να σας παρασύρει στην παραβίαση οποιωνδήποτε δικαιωμάτων ευρεσιτεχνίας ή άλλων αξιώσεων από δικαιώματα ιδιοκτησίας ή να αμφισβητήσει την εγκυρότητα τέτοιων αξιώσεων. Μοναδικός σκοπός της παρούσας ενότητας είναι η προστασία της ακεραιότητας του συστήματος διανομής ελεύθερου λογισμικού, το οποίο εφαρμόζεται με πρακτικές των αδειών δημόσιας χρήσης.  Πολλά άτομα έχουν συνεισφέρει γενναιόδωρα σε ένα ευρύ φάσμα στοιχείων λογισμικού που διανέμονται μέσω του συστήματος αυτού, με εμπιστοσύνη στην αδιάλειπτη εφαρμογή του συστήματος. Επαφίεται στην κρίση του δημιουργού/δωρητή να αποφασίσει εάν προτίθεται να διανείμει το λογισμικό μέσω οποιουδήποτε άλλου συστήματος και ένας κάτοχος άδειας δεν μπορεί να επιβάλει την επιλογή αυτή. 
Η παρούσα ενότητα έχει ως σκοπό να καταστήσει απολύτως σαφές οτιδήποτε θεωρείται επακόλουθο του υπολοίπου της παρούσας Άδειας χρήσης. 
8. Σε περίπτωση που η διανομή ή/και χρήση του Προγράμματος περιορίζεται σε ορισμένες χώρες είτε μέσω δικαιωμάτων ευρεσιτεχνίας είτε μέσω διασυνδέσεων που προστατεύονται από δικαιώματα πνευματικής ιδιοκτησίας, ο αρχικός κάτοχος πνευματικών δικαιωμάτων, ο οποίος θέτει το Πρόγραμμα υπό το πλαίσιο της παρούσας Άδειας χρήσης, ενδέχεται να προσθέσει ένα ρητό γεωγραφικό περιορισμό διανομής που εξαιρεί τις συγκεκριμένες χώρες, προκειμένου να επιτραπεί η διανομή μόνο εντός ή μεταξύ των χωρών που δεν εξαιρούνται. Σε τέτοια περίπτωση, η παρούσα Άδεια χρήσης ενσωματώνει τον περιορισμό σαν να ήταν διατυπωμένος στο σώμα της παρούσας Άδειας χρήσης. 
9. Το Ίδρυμα Ελεύθερου Λογισμικού μπορεί να δημοσιεύει ανά διαστήματα αναθεωρημένες ή/και νέες εκδόσεις της γενικής άδειας δημόσιας χρήσης. Αυτές οι νέες εκδόσεις θα είναι παρεμφερείς ως προς το πνεύμα με την παρούσα έκδοση, αλλά ενδέχεται να διαφέρουν ως προς τις λεπτομέρειες προκειμένου να επιληφθούν νέων προβλημάτων ή ζητημάτων. 
Σε κάθε έκδοση ανατίθεται ένας διακριτικός αριθμός έκδοσης. Εάν το Πρόγραμμα ορίζει έναν αριθμό έκδοσης της παρούσας Άδειας χρήσης, η οποία ισχύει για αυτό και "οποιαδήποτε μεταγενέστερη έκδοση", έχετε δικαίωμα επιλογής των όρων και προϋποθέσεων είτε από την παρούσα έκδοση είτε από οποιαδήποτε μεταγενέστερη έκδοση που έχει δημοσιευτεί από το Ίδρυμα Ελεύθερου Λογισμικού. Σε περίπτωση που το Πρόγραμμα δεν ορίζει αριθμό έκδοσης της παρούσας Άδειας χρήσης, μπορείτε να επιλέξετε οποιαδήποτε έκδοση δημοσιεύτηκε ποτέ από το Ίδρυμα Ελεύθερου Λογισμικού. 
10. Εάν επιθυμείτε να ενσωματώσετε τμήματα του Προγράμματος σε άλλα ελεύθερα προγράμματα, των οποίων οι προϋποθέσεις διανομής διαφέρουν, επικοινωνήστε με το δημιουργό τους προκειμένου να ζητήσετε άδεια. Για στοιχεία λογισμικού που προστατεύονται με δικαιώματα πνευματικής ιδιοκτησίας από το Ίδρυμα Ελεύθερου Λογισμικού, επικοινωνήστε με το ίδρυμα. Σε ορισμένες περιπτώσεις γίνονται εξαιρέσεις. Η απόφαση θα βασιστεί στους δύο στόχους για τη διατήρηση του ελεύθερου καθεστώτος όλων των παραγώγων έργων του ελεύθερου λογισμικού μας και για την προώθηση του διαμερισμού και της εκ νέου χρήσης του λογισμικού γενικά. 
ΧΩΡΙΣ ΕΓΓΥΗΣΗ
11. ΔΕΔΟΜΕΝΟΥ ΟΤΙ ΤΟ ΠΡΟΓΡΑΜΜΑ ΠΑΡΑΧΩΡΕΙΤΑΙ ΔΩΡΕΑΝ, ΔΕΝ ΥΦΙΣΤΑΤΑΙ ΕΓΓΥΗΣΗ ΓΙΑ ΑΥΤΟ, ΣΤΟ ΒΑΘΜΟ ΠΟΥ ΤΟ ΕΠΙΤΡΕΠΕΙ Η ΙΣΧΥΟΥΣΑ ΝΟΜΟΘΕΣΙΑ. ΕΦΟΣΟΝ ΔΕΝ ΥΦΙΣΤΑΤΑΙ ΔΙΑΦΟΡΕΤΙΚΗ ΕΓΓΡΑΦΗ ΔΗΛΩΣΗ, ΟΙ ΚΑΤΟΧΟΙ ΤΩΝ ΠΝΕΥΜΑΤΙΚΩΝ ΔΙΚΑΙΩΜΑΤΩΝ ΚΑΙ/Ή ΆΛΛΑ ΜΕΡΗ ΠΑΡΕΧΟΥΝ ΤΟ ΠΡΟΓΡΑΜΜΑ "ΩΣ ΕΧΕΙ" ΧΩΡΙΣ ΟΠΟΙΟΥΔΗΠΟΤΕ ΕΙΔΟΥΣ ΕΓΓΥΗΣΗ, ΕΙΤΕ ΡΗΤΗ ΕΙΤΕ ΣΙΩΠΗΡΗ, ΣΥΜΠΕΡΙΛΑΜΒΑΝΟΝΤΑΣ ΕΝΔΕΙΚΤΙΚΑ ΚΑΙ ΟΧΙ ΠΕΡΙΟΡΙΣΤΙΚΑ ΤΙΣ ΣΙΩΠΗΡΕΣ ΕΓΓΥΗΣΕΙΣ ΕΜΠΟΡΕΥΣΙΜΟΤΗΤΑΣ ΚΑΙ ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ. Ο ΚΙΝΔΥΝΟΣ ΩΣ ΠΡΟΣ ΤΗΝ ΠΟΙΟΤΗΤΑ ΚΑΙ ΤΗΝ ΑΠΟΔΟΣΗ ΤΟΥ ΠΡΟΓΡΑΜΜΑΤΟΣ ΕΠΑΦΙΕΤΑΙ ΕΞΟΛΟΚΛΗΡΟΥ ΣΕ ΕΣΑΣ. ΣΕ ΠΕΡΙΠΤΩΣΗ ΠΟΥ ΤΟ ΠΡΟΓΡΑΜΜΑ ΑΠΟΔΕΙΧΘΕΙ ΕΛΑΤΤΩΜΑΤΙΚΟ, ΑΝΑΛΑΜΒΑΝΕΤΕ ΕΣΕΙΣ ΤΟ ΚΟΣΤΟΣ ΟΛΩΝ ΤΩΝ ΑΠΑΙΤΟΥΜΕΝΩΝ ΕΡΓΑΣΙΩΝ ΕΠΙΣΚΕΥΗΣ, ΕΠΙΔΙΟΡΘΩΣΗΣ Ή ΔΙΟΡΘΩΣΗΣ. 
12. ΣΕ ΚΑΜΙΑ ΠΕΡΙΠΤΩΣΗ, ΕΚΤΟΣ ΕΑΝ ΑΠΑΙΤΕΙΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ Ή ΈΧΕΙ ΣΥΜΦΩΝΗΘΕΙ ΕΓΓΡΑΦΩΣ, ΔΕΝ ΘΑ ΦΕΡΕΙ ΕΥΘΥΝΗ ΟΠΟΙΟΣΔΗΠΟΤΕ ΚΑΤΟΧΟΣ ΠΝΕΥΜΑΤΙΚΩΝ ΔΙΚΑΙΩΜΑΤΩΝ, Ή ΑΛΛΟ ΜΕΡΟΣ ΠΟΥ ΜΠΟΡΕΙ ΝΑ ΤΡΟΠΟΠΟΙΕΙ Ή/ΚΑΙ ΝΑ ΑΝΑΔΙΑΝΕΙΜΕΙ ΤΟ ΠΡΟΓΡΑΜΜΑ ΟΠΩΣ ΠΡΟΒΛΕΠΕΤΑΙ ΠΑΡΑΠΑΝΩ, ΓΙΑ ΖΗΜΙΕΣ, ΣΥΜΠΕΡΙΛΑΜΒΑΝΟΜΕΝΩΝ ΟΠΟΙΩΝΔΗΠΟΤΕ ΓΕΝΙΚΩΝ, ΕΙΔΙΚΩΝ, ΘΕΤΙΚΩΝ Ή ΑΠΟΘΕΤΙΚΩΝ ΖΗΜΙΩΝ ΠΟΥ ΠΡΟΚΥΠΤΟΥΝ ΑΠΟ ΤΗ ΧΡΗΣΗ Ή ΤΗΝ ΑΔΥΝΑΜΙΑ ΧΡΗΣΗΣ ΤΟΥ ΠΡΟΓΡΑΜΜΑΤΟΣ (ΣΥΜΠΕΡΙΛΑΜΒΑΝΟΝΤΑΣ ΕΝΔΕΙΚΤΙΚΑ ΑΛΛΑ ΟΧΙ ΠΕΡΙΟΡΙΣΤΙΚΑ ΤΗΝ ΑΠΩΛΕΙΑ ΔΕΔΟΜΕΝΩΝ Ή ΤΗΝ ΑΛΛΟΙΩΣΗ ΤΗΣ ΑΚΡΙΒΕΙΑΣ ΔΕΔΟΜΕΝΩΝ Ή ΑΠΩΛΕΙΕΣ ΠΟΥ ΕΠΗΛΘΑΝ ΑΠΟ ΕΣΑΣ Ή ΤΡΙΤΑ ΜΕΡΗ Ή ΤΗΝ ΑΔΥΝΑΜΙΑ ΛΕΙΤΟΥΡΓΙΑΣ ΤΟΥ ΠΡΟΓΡΑΜΜΑΤΟΣ ΜΑΖΙ ΜΕ ΟΠΟΙΑΔΗΠΟΤΕ ΑΛΛΑ ΠΡΟΓΡΑΜΜΑΤΑ), ΑΚΟΜΗ ΚΙ ΑΝ Ο ΚΑΤΟΧΟΣ Ή ΑΛΛΟ ΜΕΡΟΣ ΕΧΟΥΝ ΠΡΟΕΙΔΟΠΟΙΗΘΕΙ ΓΙΑ ΤΟ ΕΝΔΕΧΟΜΕΝΟ ΤΕΤΟΙΩΝ ΖΗΜΙΩΝ. 
ΤΕΛΟΣ ΟΡΩΝ ΚΑΙ ΠΡΟΫΠΟΘΕΣΕΩΝ

ΤΕΛΟΣ ΣΧΕΔΙΟΥ 2

Άδεια χρήσης λογισμικού	Σελίδα  από 
9800-00191 Αναθεώρηση C